इस पर जब हमने उनसे पूछा था कि फिर वह रीमेक फिल्मों का विरोध क्यों करते हैं, तो ओम पुरी ने कहा था-‘‘फिल्मों का रीमेक करना गलत बात नहीं है. लेकिन रीमेक का अर्थ यह होता हैं कि पहले जो फिल्म बनी है, उससे बेहतर बनाएं. वैसे हमारे यहां रीमेक बहुत कम हुए हैं और जो हुए हैं, वह स्तरीय नहीं रहे. इसीलिए अब रीमेक को लेकर सवाल उठ रहे हैं. अन्यथा शेक्सपियर के नाटक पर आधारित नाटकों व फिल्मों को पूरेविश्व में कई बार बनाया गया और हर बार वह सफल रहे.’’